මන්ද මානසික දැරියක් අපයෝජනය කළා යැයි මනිබඩු වෙළෙළඳසල් හිමිකරුවකුට වසර දෙකක බරපතළ සිර දඬුවමක් ලබාදුන් කුරුණෑගල මහාධිකරණ විනිසුරු එල්. යූ. ජයසූරිය මහතා එම සිර දඬුවම වසර දහයකට අත්හිටුවමින් රුපියල් 1000ක දඩයක් ද ගෙවන ලෙසට ද විත්තිකරුට නියම කළේ ය.එසේම අතවරයට පත් දැරියට වන්දි වශයෙන් රුපියල් 25,000ක් ගෙවන ලෙසට ද නියෝග කළේ ය.එම දඩ මුදල් නොගෙව්වොත් තවත් වසර දෙකකින් දඩුවම් දීර්ඝ කරන බවත් විනිසුරුවරයා කියා සිටියේ ය.2003/02/17 දින හෝ ඊට ආසන්න දිනයක දී අවුරුදු 16ට අඩු කන් නොඇසෙන මන්දබුද්ධික දැරියක් අපහරණය කළා යැයි විත්තිකරු මේ නඩුවෙන් චෝදනා ලැබ සිටියේ ය.දැරියට සැලලිහිණියන් පෙන්වන්න එන්න කියා කැලෑ රොදකට ගෙන ගොස් මේ අපරාධය සිදුකොට තිබෙන බැව් අධිකරණයේ දී හෙළිදරව් විය.කුලියාපිටිය සදලංකාව රෝහලේ අධිකරණ වෛද්‍ය නිලධාරී ඒ. එස්. බී. රණසිංහ මහතා ගේ වෛද්‍ය වාර්තාව අනුව ඇය දූෂණයකට ලක්වී තිබෙන බවට සඳහන් කොට තිබුණි.ජයේ නීතිඥ උදාර කරුණාතිලක මහතා විසින් පැමිණිල්ල මෙහෙය වන ලදී.